proxectonos/corpus_dominio_legal_administrativo_tmp huggingface dataset:
DECRETO 309/2009, do 21 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de acondicionamento da estrada PO-255, treito: Ponte Caldelas-PO-250 (Forzáns), e PO-241, treito: Caritel-A Lama, clave PO/07/033.01.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 04/06/2009

Con data do 18 de marzo de 2009 o director xeral de Obras Públicas, por delegación da conselleira de Política Territorial, Obras Públicas e Transportes, resolveu aprobar o proxecto de acondicionamento da estrada PO-255, treito: Ponte Caldelas-PO-250 (Forzáns), e PO-241, treito: Caritel-A Lama, clave PO/07/033.01.
A xustificación da urxencia de ocupación dos bens e dereitos precisos para a execución do proxecto de mellora de acondicionamento da estrada PO-255, treito: Ponte Caldelas-PO-250 (Forzáns) e PO-241, treito: Caritel-A Lama, vén motivada polas carencias e deficiencias desta estrada pois trátase dunha vía cun trazado moi antigo e moi sinuoso, cunha sinestrabilidade que, polas súas características (saídas de vía, colisións frontais), poderíamos vincular a estas deficiencias.
Estas circunstancias obrigan a unha inmediata actuación dos poderes públicos para preservar a seguridade tanto das persoas coma dos automobilistas, de aí a necesidade de proceder de forma inmediata a execución do proxecto de referencia e consecuentemente a unha urxente ocupación dos bens e dereitos necesarios para esta actuación os cales aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta na súa reunión do día vinte e un de maio de dous mil nove,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído así como en calquera das modificacións que sexa necesario realizar para a súa execución, para efectos de expropiación no proxecto de acondicionamento da estrada PO-255, treito: Ponte Caldelas-PO-250 (Forzáns), e PO-241, treito: Caritel-A Lama, clave PO/07/033.01.
Pontevedra, vinte e un de maio de dous mil nove.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
RESOLUCIÓN do 15 de maio de 2009, da Secretaría Xeral da Consellería do Mar, pola que se dá publicidade aos convenios de colaboración subscritos por esta consellería no primeiro cuadrimestre do ano 2009.
CONSELLERÍA DO MAR — III. OUTRAS DISPOSICIÓNS — 04/06/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia e para dar cumprimento a esa obriga, por medio desta resolución dáse publicidade á relación dos convenios subscritos no primeiro cuadrimestre do ano 2009 pola Consellería do Mar (antiga Consellería de Pesca e Asuntos Marítimos) que se incorpora como anexo a esta resolución.
Santiago de Compostela, 15 de maio de 2009.
Francisco José Vidal-Pardo Pardo
Secretario xeral da Consellería do Mar
Ver referencia pdf "10800D006P010.PDF"
RESOLUCIÓN do 14 de maio de 2009, da Secretaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no primeiro cuadrimestre do ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/06/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño), impón a cada consellería da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2009, que se incorpora como anexo a esta resolución.
Santiago de Compostela, 14 de maio de 2009.
Beatriz Cuiña Barja
Secretaria xeral da Consellería de Presidencia,
Administracións Públicas e Xustiza
Ver referencia pdf "10800D001P006.PDF"
DECRETO 172/2009, do 23 de abril, polo que se dispón que cese Antonio Vázquez Vázquez como director xeral de Formación Profesional e Ensinanzas Especiais.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Educación e Ordenación Universitaria, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Antonio Vázquez Vázquez, como director xeral de Formación Profesional e Ensinanzas Especiais, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación Universitaria
DECRETO 171/2009, do 23 de abril, polo que se dispón que cese María José Pérez Mariño como directora xeral de Ordenación e Innovación Educativa.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Educación e Ordenación Universitaria, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese María José Pérez Mariño, como directora xeral de Ordenación e Innovación Educativa, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación Universitaria
RESOLUCIÓN do 20 de maio de 2009 pola que se dá publicidade aos convenios de colaboración subscritos por Augas de Galicia no primeiro cuadrimestre de 2009.
AUGAS DE GALICIA — III. OUTRAS DISPOSICIÓNS — 05/06/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo) dispón que os organismos autónomos da Comunidade Autónoma de Galicia deberán publicar cuadrimestralmente no Diario Oficial de Galicia os convenios de colaboración asinados no cuadrimestre anterior.
Polo exposto, e en virtude das facultades que teño concedidas,
RESOLVO:
Facer pública a relación de convenios subscritos polo organismo autónomo Augas de Galicia nos meses de xaneiro, febreiro, marzo e abril de 2009, e que se xuntan como anexo á presente resolución.
Santiago de Compostela, 20 de maio de 2009.
Ethel Vázquez Mourelle
Presidenta do organismo autónomo Augas
de Galicia
Ver referencia pdf "10900D013P079.PDF"
RESOLUCIÓN do 1 de xuño de 2009, da Secretaría Xeral para o Deporte, pola que se fan públicas as listas provisionais de solicitudes excluídas e pendentes de emenda, presentadas ao abeiro da Orde do 19 de febreiro, de subvencións a entidades sen ánimo de lucro para o desenvolvemento de actividades deportivas no ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/06/2009

De conformidade co disposto na Orde do 19 de febreiro de 2009, da Consellería de Cultura e Deporte, pola que se regula o réxime de concesión de subvencións a entidades sen ánimo de lucro para o desenvolvemento de actividades deportivas no ano 2009 (DOG nº 41, do 27 de febreiro), recibidas as solicitudes nos correspondentes servizos provinciais de Deportes, e rematada a fase de revisión da documentación achegada e de comprobación do grao de cumprimento dos requisitos establecidos na devantida orde, a Secretaría Xeral para o Deporte
RESOLVE:
Primeiro.-Publicar a lista provisoria de solicitudes excluídas por motivo de presentación fóra de prazo, por non estaren inscritas no rexistro de entidades deportivas e non cumpriren o obxecto da orde. Tal relación recóllese no anexo I desta resolución ordenada por ADE e clubs e diferenciada por provincias.
Segundo.-Publicar a lista provisoria de solicitudes que se deberán emendar por presentar a documentación incompleta. Tal relación recóllese no anexo II desta resolución, ordenada por ADE e clubs e diferenciada por provincias.
Terceiro.-Estas listas exporanse nos taboleiros de anuncios dos servizos provinciais e da Secretaría Xeral para o Deporte.
Cuarta.-Os interesados poderán formular reclamacións, emendar erros e falta de documentación nun prazo de dez (10) días naturais contados desde a publicación das listas no Diario Oficial de Galicia, ante os respectivos servizos provinciais de Deportes e da Secretaría Xeral para o Deporte. Transcorrido este prazo sen que se emenden as deficiencias, terase o interesado por desistido da súa petición logo da resolución ditada nos termos previstos no artigo 42 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Santiago de Compostela, 1 de xuño de 2009.
José Ramón Lete Lasa
Secretario xeral para o Deporte
Ver referencia pdf "10900D008P072.PDF"
ORDE do 1 de xuño de 2009 pola que se delegan competencias nos xefes territoriais da Consellería do Medio Rural.
CONSELLERÍA DO MEDIO RURAL — III. OUTRAS DISPOSICIÓNS — 05/06/2009

Os traballos de prevención e defensa contra os incendios forestais teñen, pola súa propia natureza, unhas peculiaridades propias que aconsellan, para conseguir unha maior eficacia nas tarefas de planificación e execución das funcións que esta consellería ten encomendadas, delegar nos xefes territoriais o exercicio da competencia concreta para efectuar as contratacións do persoal laboral necesario para o seu desenvolvemento e execución, delegación que resulta precisa por razóns operativas, debido ao gran volume de contratacións temporais que se levan a cabo, especialmente nesta época do ano.
Con data do 1 de maio de 2009 publicouse no Diario Oficial de Galicia o Decreto 245/2009, do 30 de abril, polo que se regulan as delegacións territoriais da Xunta de Galicia, que crea a figura dos xefes territoriais como órganos de exercicio das competencias administrativas de cada unha das consellerías. Posibilítase así a adecuación, á nova estrutura, da delegación das competencias existentes, o que comporta a atribución desta competencia concreta en materia de persoal, polos motivos expostos de operatividade, aos xefes territoriais, sendo as facultades xerais en materia de persoal delegadas no secretario xeral pola Orde do 24 de abril de 2009.
A delegación de competencias permite a axilización administrativa necesaria que redunda no beneficio, tanto da Administración como dos administrados, dentro do máis rigoroso respecto ás garantías xurídicas que a tutela dos intereses públicos exixe.
Por isto, facendo uso das facultades que me confiren o artigo 43.3º da Lei 1/1983, do 22 de febreiro, reguladora da Xunta e da súa Presidencia, e o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e demais disposicións de xeral aplicación,
DISPOÑO:
Artigo 1º
Delégase nos xefes territoriais da Consellería do Medio Rural o exercicio da competencia para efectuar as contratacións de persoal temporal a que lle sexa de aplicación o acordo sobre as condicións especiais de traballo do persoal do Servizo de Prevención e Defensa contra os Incendios Forestais (SPDCIF) da Xunta de Galicia incluído no V convenio colectivo único da Xunta de Galicia ou normativa que o substitúa ou sexa de aplicación.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 1 de xuño de 2009.
Samuel Jesús Juárez Casado
Conselleiro do Medio Rural
CORRECCIÓN de erros.-Resolución do 6 de maio de 2009 pola que se publican os requirimentos de emenda de documentación das solicitudes presentadas ao abeiro da Orde do 31 de decembro de 2008 pola que se establecen as bases reguladoras para a concesión, en réxime de concorrencia competitiva, das subvencións destinadas a entidades de dereito público e privado, sen ánimo de lucro, para impulsar a realización de actuacións de difusión e formación relacionadas especificamente co desenvolvemento e implantación da Sociedade da Información na Comunidade Autónoma de Galicia, no marco do Plan Estratéxico Galego da Sociedade da Información e o Plan Avanza (código de procedemento IN521C) (Diario Oficial de Galicia número 11, do 16 de xaneiro de 2009).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 05/06/2009

Advertidos erros na orde de referencia, publicada no DOG n º 102, do 27-5-2009, cómpre realizar as seguintes correccións:
No anexo II, Relación de solicitudes suxeitas a emenda de documentación, elimínanse as seguintes filas:
Ver referencia pdf "10900D009P075.PDF"
DECRETO 174/2009, do 23 de abril, polo que se dispón que cese Rogelio Conde-Pumpido Tourón como director xeral de Promoción Científica e Tecnolóxica do Sistema Universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Educación e Ordenación Universitaria, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Rogelio Conde-Pumpido Tourón, como director xeral de Promoción Científica e Tecnolóxica do Sistema Universitario de Galicia, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación Universitaria
DECRETO 313/2009, do 4 de xuño, polo que se nomea director xeral da Academia Galega de Seguridade Pública a José Carlos García Bouzas.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 05/06/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día catro de xuño de dous mil nove,
Nomeo director xeral da Academia Galega de Seguridade Pública a José Carlos García Bouzas.
Santiago de Compostela, catro de xuño de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Pública e Xustiza
DECRETO 173/2009, do 23 de abril, polo que se dispón que cese José Ramón Leis Fidalgo como director xeral de Ordenación e Calidade do Sistema Universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Educación e Ordenación Universitaria, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese José Ramón Leis Fidalgo, como director xeral de Ordenación e Calidade do Sistema Universitario de Galicia, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación Universitaria
DECRETO 314/2009, do 28 de maio, polo que se dispón a substitución de membros do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 05/06/2009

De conformidade co disposto nos artigos 4, 5 e 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1º alíneas c) e d) do Decreto 87/1992, do 26 de marzo, polo que se aproba o regulamento de réxime interno do Consello Escolar de Galicia, por proposta do conselleiro de Educación e Ordenación Universitaria, e logo da deliberación do Consello da Xunta de Galicia na súa reunión do vinte e oito de maio de dous mil nove,
DISPOÑO:
Artigo 1º
Que cesen como membros do Consello Escolar de Galicia, en representación da Administración educativa, Antonio Vázquez Vázquez, María José Pérez Mariño, Milagros Blanco Pardo, Benito Fernández Rodríguez, Alfonso Guitián Álvarez e José Manuel Mouriz Cabalo.
Artigo 2º
Nomear membros do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación da Administración educativa, a José Luis Mira Lema, José Manuel Pinal Rodríguez, José Luis Vázquez Fernández, Anxo Manuel Lorenzo Suárez, Manuel Corredoira López e Fernando del Pozo Andrés.
Artigo 3º
O mandato dos novos membros será polo tempo que resta para completar o mandato da representatividade que posúen.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e oito de maio de dous mil nove.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación Universitaria
DECRETO 175/2009, do 23 de abril, polo que se dispón que cese María Sol López Martínez como secretaria xeral de Política Lingüística.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Educación e Ordenación Universitaria, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese María Sol López Martínez, como secretaria xeral de Política Lingüística, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación Universitaria
DECRETO 176/2009, do 23 de abril, polo que se dispón que cese Pilar Fernández Romero como secretaria xeral da Consellería de Sanidade.
CONSELLERÍA DE SANIDADE — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Pilar Fernández Romero, como secretaria xeral da Consellería de Sanidade, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
María del Pilar Farjas Abadía
Conselleira de Sanidade
DECRETO 178/2009, do 23 de abril, polo que se dispón que cese Germán González Pazó como director xeral de Aseguramento e Planificación Sanitaria.
CONSELLERÍA DE SANIDADE — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Germán González Pazó, como director xeral de Aseguramento e Planificación Sanitaria, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
María del Pilar Farjas Abadía
Conselleira de Sanidade
DECRETO 177/2009, do 23 de abril, polo que se dispón que cese Ramón Medina González-Redondo como director xeral de Saúde Pública.
CONSELLERÍA DE SANIDADE — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Ramón Medina González-Redondo, como director xeral de Saúde Pública, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
María del Pilar Farjas Abadía
Conselleira de Sanidade
ORDE do 10 de xuño de  2009 pola que se fixa o prezo de venda ao público da publicación Avaliación da atención ao drogodependente en Galicia desde o punto de vista dos propios usuarios. Claves para a mellora continua.
CONSELLERÍA DE SANIDADE — III. OUTRAS DISPOSICIÓNS — 29/06/2009

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
Para cumprir este mandato, e despois de emitido informe favorable da Consellería de Facenda, esta consellería,
DISPÓN:
Artigo único.-
1.-Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2.-Este prezo entenderase, de ser o caso, con IVE incluído.
Santiago de Compostela, 10 de xuño de 2009.
Mª del Pilar Farjas Abadía
Conselleira de Sanidade
ANEXO
Avaliación da atención ao drogodependente en Galicia desde o punto de vista dos propios usuarios. Claves para a mellora continua. 18 euros.
RESOLUCIÓN do 20 de maio de 2009 pola que se lles dá publicidade aos convenios de colaboración subscritos no primeiro cuadrimestre do ano 2009.
FONDO GALEGO DE GARANTÍA AGRARIA — III. OUTRAS DISPOSICIÓNS — 25/06/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Único.-Facer pública a relación dos convenios subscritos polo Fondo Galego de Garantía Agraria nos meses de xaneiro, febreiro, marzo e abril do ano 2009, que se anexa a esta resolución.
Santiago de Compostela, 20 de maio de 2009.
José Álvarez Robledo
Director do Fondo Galego de Garantía Agraria
Ver referencia pdf "12300D006P025.PDF"
RESOLUCIÓN do 8 de xuño de 2009, da Dirección Xeral de Mobilidade, pola que se acorda a apertura dun novo prazo para a presentación de solicitudes de participación nas probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 25/06/2009

En Galicia, o número total de conselleiros de seguridade que prestan os seus servizos no sector relacionado coas operacións de transporte, carga ou descarga de mercadorías perigosas é de 419, Correspóndenlle á provincia da Coruña 167, á de Pontevedra 166, á de Lugo 40 e á de Ourense 46 conselleiros de seguridade.
Neste ámbito das mercadorías perigosas, mediante Resolución do 16 de febreiro de 2009 (DOG número 46, do 6 de marzo) convocouse a realización das probas destinadas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril. De conformidade coas bases da convocatoria, o prazo de presentación das correspondentes solicitudes finalizou o pasado 7 de abril de 2009.
Nos últimos meses, de xeito moi especial, os efectos da actual crise económica estanse manifestando de maneira significativa no mercado de traballo, como o demostra o importante aumento do desemprego e a destrución de postos de traballo que se vén producindo.
No dito contexto socioeconómico, as administracións públicas deben esforzarse en proporcionar as respostas necesarias que permitan facer fronte á situación económica apuntada, procurando a adopción de todas cantas medidas cumpran para favorecer o mantemento e a xeración de emprego; en particular, no sector das mercadorías perigosas, as destinadas a facilitar o acceso ao dito ámbito a todos aqueles interesados que nel pretendan prestar os seus servizos profesionais.
De conformidade cos argumentos expostos, e por proposta do tribunal cualificador das probas destinadas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril,
RESOLVO:
Primeiro.-Anunciar a apertura dun novo prazo de 15 días naturais, contado desde o día seguinte ao da publicación desta resolución no Diario Oficial de Galicia, para a presentación de solicitudes de participación nas probas destinadas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril.
A realización de tales probas rexerase polas bases que se incorporan como anexo á Resolución do 16 de febreiro de 2009 (DOG número 46, do 6 de marzo).
Segundo.-Anunciar a apertura dun novo prazo de 15 días naturais, contado desde o día seguinte ao da publicación desta resolución no Diario Oficial de Galicia, para a corrección dos defectos en que incorresen as solicitudes xa presentadas.
Terceiro.-Dispoñer a publicación desta resolución no Diario Oficial de Galicia.
Santiago de Compostela, 8 de xuño de 2009.
Miguel Rodríguez Bugarín
Director xeral de Mobilidade
DECRETO 180/2009, do 23 de abril, polo que se dispón que cese José Carlos Sierra Rodríguez como secretario xeral da Consellería de Cultura e Deporte.
CONSELLERÍA DE CULTURA E TURISMO — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura e Turismo, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese José Carlos Sierra Rodríguez, como secretario xeral da Consellería de Cultura e Deporte, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Roberto Varela Fariña
Conselleiro de Cultura e Turismo
ORDE do 22 de xuño de 2009 pola que se amplía a dotación orzamentaria para a concesión de axudas para a prevención e defensa contra os incendios forestais en montes veciñais en man común convocadas pola Orde do 10 de decembro de 2008.
CONSELLERÍA DO MEDIO RURAL — III. OUTRAS DISPOSICIÓNS — 25/06/2009

Mediante a Orde do 10 de decembro de 2008 establecéronse as bases reguladoras das axudas para a prevención e defensa contra os incendios forestais en montes veciñais en man común (Diario Oficial de Galicia nº 243, do 16 de decembro).
No artigo 16 da dita orde, relativo ao financiamento, detállase a aplicación orzamentaria e o importe económico previsto para as dúas liñas de axudas que se financian nesta orde. Tendo en conta o elevado número de solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido na orde desta consellería citada anteriormente.
En virtude do exposto, de conformidade co artigo 30.1.3 do Estatuto de autonomía de Galicia, e en uso das facultades que me confire a Lei 1/1983, reguladora da Xunta e da súa Presidencia,
DISPOÑO:
Artigo único.
Primeiro.-Amplíase a dotación orzamentaria da aplicación orzamentaria 11.06.551B.770.0 que se recolle na orde desta consellería, do 10 de decembro de 2008 (Diario Oficial de Galicia nº 243, do 16 de decembro), pola que se convocan axudas para a prevención e defensa contra os incendios forestais en montes veciñais en man común, nun total de 627.331,20 euros, coa seguinte distribución:
Liña I: subvencións para a xestión da biomasa nos montes veciñais en man común, así como nas vías e camiños forestais incluídos neles se incrementa en 627.331,20 euros.
Segundo.-Tamén se poderán utilizar outros remanentes adicionais que puidesen existir na mesma aplicación. En todo caso, a concesión da axuda para a prevención e defensa contra incendios forestais en montes veciñais en man común estará condicionada á existencia de crédito axeitado e suficiente e limitarase ás dispoñibilidades orzamentarias.
Terceiro.-Esta modificación non afecta o prazo que se establece para a presentación de solicitudes de axuda na dita orde do 10 decembro de 2008.
Santiago de Compostela, 22 de xuño de 2009.
Samuel Jesús Juárez Casado
Conselleiro do Medio Rural
DECRETO 179/2009, do 23 de abril, polo que se dispón que cese Cayetano Rodríguez Escudero como secretario xeral do Servizo Galego de Saúde.
CONSELLERÍA DE SANIDADE — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Cayetano Rodríguez Escudero, como secretario xeral do Servizo Galego de Saúde, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
María del Pilar Farjas Abadía
Conselleira de Sanidade
ORDE do 22 de xuño de 2009 pola que se dispón o cesamento de seis vogais do Consello de Administración da Autoridade Portuaria de Vigo e a súa ría.
CONSELLERÍA DO MAR — II. AUTORIDADES E PERSOAL — 25/06/2009

A Lei 27/1992, do 24 de novembro, de portos do Estado e da mariña mercante, texto reformado pola Ley 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da consellería competente en materia de portos para o exercicio das devanditas competencias.
Conforme o previsto no artigo 40 da Lei 27/1992, do 24 de novembro, de portos do Estado e de mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberán facerse necesariamente por proposta das administracións públicas e entidades e organismos representados no consello de administración polo que, ao abeiro do disposto no artigo 40 da Lei 27/1992, e en canto órgano competente
DISPOÑO:
O cesamento como vogais do Consello de Administración da Autoridade Portuaria de Vigo e a súa ría dos seguintes:
Ángel Rivas González.
Ramón Saúl Lueje Espina.
José Carlos Álvarez Villamarín.
Alfonso Paz Andrade.
Manuel Vidal López.
Miguel Ángel López Sieiro.
Agradecéndolles os servizos prestados.
Santiago de Compostela, 22 de xuño de 2009.
Rosa María Quintana Carballo
Conselleira do Mar
b) NOMEAMENTOS CONSELLERÍA DO MAR
DECRETO 181/2009, do 23 de abril, polo que se dispón que cese Xosé Luís Bará Torres como director xeral de Creación e Difusión Cultural da Consellería de Cultura e Deporte.
CONSELLERÍA DE CULTURA E TURISMO — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura e Turismo, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Xosé Luís Bará Torres, como director xeral de Creación e Difusión Cultural da Consellería de Cultura e Deporte, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Roberto Varela Fariña
Conselleiro de Cultura e Turismo
DECRETO 182/2009, do 23 de abril, polo que se dispón que cese Felipe José Arias Vilas como director xeral de Patrimonio Cultural da Consellería de Cultura e Deporte.
CONSELLERÍA DE CULTURA E TURISMO — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura e Turismo, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Felipe José Arias Vilas, como director xeral de Patrimonio Cultural da Consellería de Cultura e Deporte, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Roberto Varela Fariña
Conselleiro de Cultura e Turismo
CORRECCIÓN de erros.-Resolución do 2 de abril de 2009, da Dirección Xeral de Industria, Enerxía e Minas, pola que se aproban os procedementos para a verificación periódica e posterior á reparación ou modificación de distintos instrumentos sometidos a control metrolóxico.
CONSELLERÍA DE INNOVACIÓN E INDUSTRIA — I. DISPOSICIÓNS XERAIS — 20/05/2009

Advertidos erros nos impresos de solicitude de verificación e nos seus correspondentes boletíns de identificación da referida Resolución do 3 de abril de 2009, que foron publicados no Diario Oficial de Galicia nº 80, do 27 de abril, unha vez emendados, publícanse novamente como anexos I, II, III, IV e V desta corrección de erros.
Ver referencia pdf "09700D001P006.PDF"
DECRETO 184/2009, do 23 de abril, polo que se dispón que cese Antonio Javier Ferreira Fernández como secretario xeral da Vicepresidencia da Igualdade e do Benestar.
CONSELLERÍA DE TRABALLO E BENESTAR — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Traballo e Benestar, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Antonio Javier Ferreira Fernández, como secretario xeral da Vicepresidencia da Igualdade e do Benestar, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Beatriz Mato Otero
Conselleira de Traballo e Benestar
RECURSO de inconstitucionalidade número 3644-2009.
TRIBUNAL CONSTITUCIONAL — I. DISPOSICIÓNS XERAIS — 27/05/2009

O Pleno do Tribunal Constitucional, por providencia do 5 de maio actual, admitiu a trámite o recurso de inconstitucionalidade número 3644-2009, promovido polo presidente do Goberno, contra a disposición adicional segunda da Lei da Comunidade Autónoma de Galicia 18/2008, do 29 de decembro, de vivenda. E faise constar que o presidente do Goberno invocou o artigo 161.2º da Constitución, o que produce a suspensión da vixencia e aplicación do precepto impugnado desde a data de interposición do recurso -20 de abril de 2009- para as partes do proceso, e desde a publicación do correspondente edicto no Boletín Oficial del Estado para os terceiros.
Madrid, cinco de maio de dous mil nove.
Herminia Palencia Guerra
Secretaria de Xustiza do Pleno
RESOLUCIÓN do 12 de maio de 2009 pola que se fai público o acordo do Parlamento de Galicia relativo á elección dun membro do Consello de Contas de Galicia.
PARLAMENTO DE GALICIA — II. AUTORIDADES E PERSOAL — 19/05/2009

O Pleno do Parlamento de Galicia, na súa sesión do día 12 de maio de 2009, acordou elixir, de conformidade co establecido no artigo 12.1º da Lei 6/1985, do 24 de xuño, membro do Consello de Contas de Galicia, por 59 votos a favor, a Xesús Carlos Palmou Lorenzo.
O que se publica para xeral coñecemento e para os efectos establecidos nos artigos 65 e concordantes do Regulamento do Parlamento de Galicia.
Santiago de Compostela, 12 de maio de 2009.
Pilar Rojo Noguera
Presidenta
DECRETO 300/2009, do 7 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de mellora da seguranza viaria na estrada AC-841, treito: O Castiñeiriño-Os Tilos, clave AC/06/152.06.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 18/05/2009

Con data do 27 de febreiro de 2009 o director xeral de Obras Públicas, por delegación da conselleira de Política Territorial, Obras Públicas e Transportes resolveu aprobar, ao abeiro do establecido no artigo 15 da Lei 4/1994, do 14 de setembro, de estradas de Galicia, con carácter definitivo, o proxecto de mellora da seguranza viaria na estrada AC-841, treito: O Castiñeiriño-Os Tilos, clave AC/06/152.06.
A xustificación da urxencia de ocupación dos bens e dereitos precisos para a execución do proxecto de mellora da seguranza viaria na estrada AC-841, treito: O Castiñeiriño-Os Tilos, vén motivada pola elevada sinistralidade da vía que sofre unha serie de carencias en materia de seguridade viaria tales como a inexistencia de control de accesos a ela, unha grave deterioración do seu firme, a escasa sinalización así como a existencia de pasos de peóns non regulados e perigosos e, a todo iso úneselle unha moi alta densidade de poboación e tráfico.
Estas circunstancias obrigan a unha inmediata actuación dos poderes públicos para preservar a seguridade tanto das persoas coma dos automobilistas, de aí a necesidade de proceder de forma inmediata a execución do proxecto de referencia e consecuentemente a unha urxente ocupación dos bens e dereitos necesarios para esta actuación e que aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta na súa reunión do día sete de maio de dous mil nove,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído así como en calquera das modificacións que sexa necesario realizar para a súa execución, para os efectos de expropiación no proxecto de mellora da seguranza viaria na estrada AC-841, treito: O Castiñeiriño-Os Tilos, clave AC/06/152.06.
Santiago de Compostela, sete de maio de dous mil nove.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
CORRECCIÓN de erros.-Orde do 29 de abril de 2009 pola que se modifica a Orde do 24 de xuño de 2008, pola que se establecen as bases reguladoras para a concesión de axudas en réxime de concorrencia competitiva para a renovación do parque de maquinaria agrícola da Comunidade Autónoma de Galicia e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 18/05/2009

Advertido erro na Orde do 29 de abril de 2009, publicada no DOG nº 87, do 6 de maio, pola que se modifica a Orde do 24 de xuño de 2008 pola que se establecen as bases reguladoras para a concesión de axudas en réxime de concorrencia competitiva para a renovación do parque de maquinaria agrícola da Comunidade Autónoma de Galicia e se convocan para o ano 2009, cómpre facer a seguinte corrección:
Na páxina 8.366, no artigo 7º.-Solicitudes e documentación. Onde di: «O artigo 7º.1 nos seus puntos k) e r) queda redactado como segue:», debe dicir: «O artigo 7º.2 nos seus puntos k) e r) queda redactado como segue:».
RESOLUCIÓN do 29 de abril de 2009, da Dirección Xeral de Educación, Formación Profesional e Innovación Educativa, pola que se procede a designar os membros e a facer pública a composición do tribunal que deberá xulgar as probas para a concesión dos premios extraordinarios de bacharelato correspondentes ao curso 2008-2009, e se ditan instrucións para a realización das probas correspondentes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/05/2009

De conformidade co establecido no artigo 8 e na disposición derradeira primeira da Orde do 7 de abril de 2009, pola que se convocan os premios extraordinarios de bacharelato correspondentes ao curso 2008-2009, esta dirección xeral
RESOLVE:
Primeiro.-Designar os membros do tribunal que deberá xulgar as probas para a concesión dos premios extraordinarios de bacharelato e facer pública a súa composición, que é a que figura no anexo a esta resolución.
Segundo.-Fixar a data, horario, lugares de realización das probas e condicións de presentación dos candidatos ou candidatas.
1. As probas terán lugar o día 23 de xuño de 2009 de acordo co seguinte horario:
9.30 horas, presentación dos candidatos ou candidatas.
10.00 a 12.00 horas, primeira parte da proba.
12.30 a 14.30 horas, segunda parte da proba.
2. Centros en que se realizarán as probas.
Provincia da Coruña:
-IES Elviña. Polígono de Elviña, 2ª fase, s/n, A Coruña.
Provincia de Lugo:
-IES Sanxillao. Avda. das Fontiñas, nº 171, Lugo.
Provincia de Ourense:
-IES Ramón Otero Pedrayo. Rúa Padre Feixoo, nº 12, Ourense.
Provincia de Pontevedra:
-IES Sánchez Cantón. Avda. Raíña Victoria, Pontevedra.
3. Presentación dos candidatos ou candidatas.
a) Os/as candidatos/as deberán realizar as probas na provincia a que pertenza o centro educativo público en que se atope o seu expediente académico.
b) Para a realización das probas os candidatos ou candidatas acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 29 de abril de 2009.
José Luis Mira Lema
Director xeral de Educación, Formación Profesional e Innovación Educativa
ANEXO
Tribunal:
Presidente: José Graña Carrodeguas, subdirector xeral de Inspección, Avaliación e Calidade do Sistema Educativo por delegación do director xeral de Educación, Formación Profesional e Innovación Educativa.
Vogais:
-Berta Estrada Arias, inspectora de educación.
-Agustín Hermida López, inspector de educación.
-Samuel Lago Fernández, inspector de educación.
-José Ramón Pereiró Rodríguez, inspector de educación.
-Gonzalo Sanmartín Brey, profesor de ensino secundario.
Secretario: Leopoldo Bahillo Varela, funcionario da Dirección Xeral de Educación, Formación Profesional e Innovación Educativa.
RESOLUCIÓN do 27 de abril de 2009, da Dirección Xeral de Centros e Recursos Humanos, pola que se fai pública a proposta de selección dos alumnos desta comunidade autónoma que participarán na actividade de Aulas da Natureza no ano 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/05/2009

Por Orde do 19 de xaneiro de 2009 (DOG do 12 de febreiro), a Consellería de Educación e Ordenación Universitaria convocou axudas para a realización de actividades de Aulas da Natureza durante o ano 2009.
Efectuada a valoración de solicitudes polas comisións provinciais previstas no punto 4.1 da devandita orde, e conforme a proposta conxunta da comisión constituída con tal fin nesta dirección xeral, e en función das atribucións que me foron conferidas pola orde de referencia.
RESOLVO:
Propoñer a selección de alumnos para participar na actividade de Aulas da Natureza que se sinalan no anexo que se xunta a esta resolución.
Santiago de Compostela, 27 de abril de 2009.
José Manuel Pinal Rodríguez
Director xeral de Centros e Recursos Humanos
Ver referencia pdf "09500D005P009.PDF"
ORDE do 14 de maio de 2009 pola que se determina a adscrición dos órganos dependentes da suprimida Secretaría Xeral de Análise e Proxección á Secretaría Xeral da Presidencia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 15/05/2009

Mediante o Decreto 82/2009, do 21 de abril, establécense os centros directivos dependentes da Presidencia da Xunta de Galicia, que dependerán funcionalmente da Presidencia da Xunta de Galicia e organicamente da Consellería de Presidencia, Administracións Públicas e Xustiza, un destes órganos superiores será a Secretaría Xeral da Presidencia.
Ao abeiro do disposto na disposición transitoria primeira do devandito Decreto 82/2009, do 21 de abril, cómpre determinar a adscrición dos órganos dependentes da suprimida Secretaría Xeral de Análise e Proxección.
Na súa virtude,
DISPOÑO:
Artigo 1º
Entrementres non se aproben os correspondentes decretos de estruturas orgánicas dos departamentos da Xunta de Galicia, adscríbense os órganos e unidades administrativas dependentes da suprimida Secretaría Xeral de Análise e Proxección, así como todo o persoal dependente dela, á Secretaría Xeral da Presidencia.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de maio de 2009.
Alfonso Rueda Valenzuela
Conselleiro de Presidencia, Administracións Públicas e Xustiza